Telenovelat e përditshme, dikur shumë popullore, përballen me vështirësi
Personeli i një prej këtyre telenovelave me kohë zgjatje më të madhe është i vendosur ta vazhdojë këtë transmetim
Telenovelat që shfaqen gjatë orëve të mesditës, ishin në të kaluarën një element kryesor i televizionit amerikan. Por sot ato përballen me vështirësi për të vazhduar transmetimin dhe mes tyre vetëm 4 janë ende në transmetim, por personeli i një prej këtyre telenovelave, që ka qënë në ekran për kohën më të gjatë, është i vendosur ta vazhdojë serialin. Aktorët përgatisin skenën për telenovelën , e cila vazhdon transmetimin që nga viti 1965. Këto telenovelave quhen opera sapuni pasi ato financoheshin nga ilaçet e larjes së rrobave. bën fjalë në hollësi rreth jetëve, dashurive, fitoreve dhe tragjedive të banorëve të një qyteti imagjinar, të quajtur Salem. Bryan Dattilo, i cili luan Lucas Horton, thotë se shfaqja ka dashamirës në gjithë botën. Por këto programe përballen me audienca më të vogla dhe me më shumë konkurencë thotë kritiku i televizionit, Brian Lowry i revistës së argëtimeve . Për programin orari i realizimit si dhe buxheti janë vështirësuar. Deidre Hall, e cila luan psikiatren Marlena Evans, është një prej disa yjeve të njohura prej kohësh që u soll përsëri në skenë për të tërhequr shikues. Aktori britanik James Scott luan E. J. DiMera, një njeri i keq, por tërheqës. James Reynolds ka luajtur Abe Carver për më shumë se 30 vjet. Ai thotë se e trishton fakti që telenovelat e ashtuquajtura ‘drama sapuni’ nuk qëndrojnë dot më në transmetim. Bryan Dattilo thotë se ai dhe kolegët e tij aktorë janë mirënjohës që çdo ditë shkojnë në punë. Ai thotë se regjizorët e programit janë të vendosur ta vazhdojnë transmetimin.